JY LEES NOU Dis winter – hou jou immuunstelsel só gesond
6 belangrike geheime wat jou vel kan verklap
Volg dié eenvoudige wenke om jou immuunstelsel 'n hupstoot te gee.
Die winter is hier – virustyd. Met die koms van covid-19 is 'n gesonde immuunstelsel belangriker as ooit. Hoe kan jy dié belangrike wapenrusting 'n hupstoot gee sodat jy jou gesondheid kan beskerm? Ons het by kenners gaan uitvind.
"Die natuurlike stelsel is die deel waarmee jy gebore word. Dit lewer die eerste reaksie wat plaasvind om jou teen kieme te beskerm. Dié stelsel kan binne enkele ure reageer."
"Sy verduidelik dat jy jou hele lewe lank immuniteit "aanleer" en dat dit net gebeur wanneer jy aan infeksies blootgestel word. 'n Bepaalde kiem moet eers deur die liggaam verwerk en herken word voor jou immuunstelsel 'n linie van immuunselle kan ontwikkel wat dit aanval. "Die aangeleerde immuunstelsel het 'n 'geheue' wat seker maak daar is 'n reaksie is wanneer dit volgende keer aan die kiem blootgestel word.
Glo jy ook dat lemoene en sitrusvrugte jou in die winter gesond hou? O nee, sê die kenners, dit is nie 'n waarborg wat sal keer dat jy met 'n virus besmet word nie, sê kenners. "Navorsers het bevind 1000 mg tot 2000 mg vitamien C per dag kan die duur van 'n verkoue tot 18 persent by kinders en 8 persent in volwassenes verminder," verduidelik Tshegofatso. "Dit ondersteun die funksie van die immuunselle in jou natuurlike en aangebore immuunstelsel. Maar dit kan nie voorkom dat jy 'n infeksie kry nie."
Loop lig vir produkte wat net goed bemark word, maar nie noodwendig 'n bydrae lewer tot jou gesondheid nie, maan kenners.Die meeste mense het nie noodwendig 'n tekort aan vitamiene nie, maar word eerder siek as gevolg van 'n swak leefstyl, verduidelik Adrian.
Hy stel voor jy neem iets met omega 3-vetsure, wat anti-inflammatoriese eienskappe bevat, vitamien C, wat as 'n antioksidant optree, en vitamien D3, wat kan help om kanker en virusse te beveg. Tshegofatso maan dit kan gevaarlik wees om te veel aanvullings in te neem. Gesels met jou dokter as jy onseker is.
'n Gebalanseerde dieet met 'n verskeidenheid kos is die beste benadering, sê Irene Labuschagne, 'n dieetkundige van Nicus, die voedingsinligtingsentrum van die Universiteit Stellenbosch. "Geen wonderpil kan 'n gesonde dieet, sinvolle eetpatrone en goeie voeding vervang nie."Volgens haar is 'n dieet met minder verwerkte kosse, suiker en sout ideaal, en 'n tekort aan makro- en mikronutriënte is beslis skadelik vir die immuunstelsel."
Probeer om baie groente, vrugte en peulgewasse te eet. Dit sal jou help om 'n gesonde gewig te handhaaf en sorg dat jy genoeg voedingstowwe inkry."
Volgens Patrick vernietig suiker die immuunstelsel, daarom is die belangrik om kos met 'n hoë suikerinhoud te vermy.
Die mikrobakterieë in jou ingewande word toenemend beskou as een van die grootste faktore wat jou gesondheid beïnvloed, verduidelik Irene. "Jou ingewande is 'n belangrike plek waar immuunselle ontwikkel word, selle wat nie net die immuniteit van die jou ingewande beheer nie, maar ook immuniteit buite jou ingewande."
Adrian sê al is die gesondheid van die ingewande van groter belang by kinders, kan dit 'n volwassene nie skade doen om gereeld 'n probiotika te drink nie.
Ek sukkel met sinus!
Sinusitis kom dikwels voor as 'n simptoom van verkoue en griep, terwyl hooikoors dwarsdeur die hele jaar kan voorkom.Patrick meen indien jy sukkel met hooikoors, is dit wys om kosse te vermy waarvoor jy allergies is en antihistamiene te drink om ander allergiese reaksies te voorkom.
Die griepinspuiting is veral vanjaar 'n goeie idee in die lig van die coronavirus, omdat daar dan een virus minder is wat jou dié winter bedreig, sê Adrian.
"Jy kan enige tyd deur die loop van die winter teen griep ingeënt word," se dr. Jantjie Taljaard, hoof van die afdeling infeksiesiektes by die Universiteit Stellenbosch. Die entstof bestaan uit dele van gedeaktiveerde griepvirusse en word in die armspier ingespuit. Dit ontlok 'n immuunreaksie van jou liggaam, verduidelik Jantjie. Die liggaam vervaardig dan teenliggaampies om hom teen 'n moontlike virusinfeksie te beskerm.
Die beste tyd om dit te doen is sodra die entstof beskikbaar is, gewoonlik in April of begin Mei, maar jy kan dit steeds kry.
Volgens hom is mense wat die meeste by die inenting baat diegene met long- en hartsiektes, pasiënte wat medikasie soos kortisoon neem of kankerchemoterapie ontvang wat die immuunstelsel onderdruk, mense bo 65, veral swanger vroue en MIV-positiewe mense.